CELEX: 32014R0261
Language: hu
Date: 2014-03-14 00:00:00
Title: A Tanács 261/2014/EU végrehajtási rendelete ( 2014. március 14 .) az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló 753/2011/EU rendelet 11. cikke (4) bekezdésének végrehajtásáról

15.3.2014   
            
            
               HU
            
            
               Az Európai Unió Hivatalos Lapja
            
            
               L 76/6
            
         
      A TANÁCS 261/2014/EU VÉGREHAJTÁSI RENDELETE
   
   (2014. március 14.)
   az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló 753/2011/EU rendelet 11. cikke (4) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló, 2011. augusztus 1-jei 753/2011/EU tanácsi rendeletre (1) és különösen annak 11. cikke (4) bekezdésére,
   mivel:
   
               (1)
            
            
               A Tanács 2011. augusztus 1-jén elfogadta a 753/2011/EU rendeletet.
            
         
               (2)
            
            
               Az ENSZ Biztonsági Tanácsának az 1988 (2011) ENSZ BT-határozat 30. pontja alapján létrehozott bizottsága 2013. május 31-én, június 27-én, szeptember 24-én és október 18-án módosította a korlátozó intézkedések hatálya alá tartozó személyek, csoportok, vállalkozások és szervezetek jegyzékét.
            
         
               (3)
            
            
               A 753/2011/EU rendelet I. mellékletét ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 753/2011/EU rendelet I. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. március 14-én.
      
         
            a Tanács részéről
         
         
            az elnök
         
         M. CHRISOCHOIDIS
         
      
   
   
      (1)  HL L 199., 2011.8.2., 1. o.
   
      MELLÉKLET
      I.   A 753/2011/EU rendelet I. mellékletében foglalt jegyzéknek az alábbi személyekre vonatkozó bejegyzései helyébe a következő bejegyzések lépnek:
      
      A.   A Talibánnal összeköttetésben álló személyek
      
      
                  1.
               
               
                  
                     Fazl Rabi (más néven: a) Fazl Rabbi; b) Fazal Rabi; c) Faisal Rabbi)
                  
                     A jegyzékbe vétel oka: Konár tartomány magas rangú tisztviselője a tálib rezsim alatt. Születési ideje: a) 1972; b) 1975. Születési helye: a) Kohe Safi körzet; Parwan tartomány, Afganisztán; b) Kápiszá tartomány, Afganisztán; c) Nangarhár tartomány, Afganisztán; d) Kabul tartomány, Afganisztán. Állampolgársága: afgán. Egyéb információ: a) a Haqqani-hálózat képviselője, aki pénzügyi és logisztikai támogatást nyújt az afganisztáni–pakisztáni határvidéken működő hálózatnak; b) a tálib pénzügyi tanács tagja; c) Sirajuddin Jallaloudine Haqqani, Jalaluddin Haqqani, a Haqqani-hálózat és a Talibán számára történő adománygyűjtés céljából külföldi utazásokat tett; d) feltételezett tartózkodási helye az afganisztáni–pakisztáni határvidék. Az ENSZ általi jegyzékbe vétel időpontja:2012.1.6.
               
            
                  2.
               
               
                  
                     Nasiruddin Haqqani (más néven: a) Dr. Alim Ghair; b) Naseer Haqqani; c) Dr. Naseer Haqqani; d) Nassir Haqqani; e) Nashir Haqqani; f) Naseruddin)
                  
                     Címe: Pakisztán. Születési ideje: 1970–1973 körül. Születési helye: Neka körzet, Paktika tartomány, Afganisztán. Állampolgársága: afgán. Egyéb információ: a) a Pakisztán Szövetségi Irányítású Törzsi Területein található észak-vazirisztáni központtal működő Haqqani-hálózat vezetőinek egyike; b) Jalaluddin Haqqani fia; c) Szaúd-Arábiába és az Egyesült Arab Emírségekbe utazott, hogy adományokat gyűjtsön a Talibán számára. Az ENSZ általi jegyzékbe vétel időpontja:2010.7.20.
                  
                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  
                  A Haqqani-hálózat a tálibokhoz kötődő militáns csoport, amelynek központja a pakisztáni Szövetségi Irányítású Törzsi Területek észak-vazirisztáni körzetében van. Az afganisztáni felkelés arcvonalában tevékenykedő Haqqani-hálózat számos, nagy figyelmet keltő támadást hajtott végre. A hálózat vezetőségét Jalaluddin Haqqani három legidősebb fia alkotja, ezek egyike Nasiruddin Haqqani.
                  Nasiruddin Haqqani a Haqqani-hálózat küldötteként tevékenykedik, és ideje nagy részét pénzadományok gyűjtésével tölti. 2004-ben egy tálib társával Szaúd-Arábiába utazott, hogy adományokat gyűjtsön a Talibán számára. 2004-ben pénzeszközökkel látott el afganisztáni fegyvereseket az afgán elnökválasztás megzavarására. Több adománygyűjtő úton szerzett pénzeszközöket a Haqqani-hálózatnak, 2005 és 2008 között mindenképp; 2007-ben például több alkalommal utazott az Egyesült Arab Emírségekbe, 2008-ban pedig egyszer egy másik Öböl-menti államba. 2007 közepe óta Haqqaninak a beszámolók szerint három fő pénzforrás állt rendelkezésére: a Perzsa-öböl térségéből származó adományok, a kábítószer-kereskedelem, valamint az al-Kaida által biztosított kifizetések. 2009 végén Nasiruddin Haqqani több százezer dollárt kapott az Arab-félszigeten tevékeny, az al-Kaidához közel álló személyektől a Haqqani-hálózat általi felhasználásra.
               
            
                  3.
               
               
                  
                     Mohammad Aman Akhund (más néven: a) Mohammed Aman; b) Mullah Mohammed Oman; c) Mullah Mohammad Aman Ustad Noorzai; d) Mullah Mad Aman Ustad Noorzai; e) Sanaullah)
                  
                     Születési ideje: 1970. Születési helye: Bande Tumur falu, Maiwand körzet, Kandahár tartomány, Afganisztán. Egyéb információ: a) 2011-es állás szerint pénzügyekkel, többek között a tálib mozgalom vezetői javára történő adománygyűjtéssel foglalkozó magas rangú tálib tisztviselő; b) logisztikai támogatást nyújtott a tálib műveletek számára, továbbá fegyvervásárlásra fordított kábítószer-kereskedelemből származó bevételeket; c) a tálib mozgalom vezetőjének, Mohammed Omar mollának a titkára volt, és közvetítette az üzeneteit a Talibán magas szintű ülésein; d) Gul Agha Ishakzai-jal is kapcsolatban állt; e) Mohammed Omar molla belső körének tagja a tálib rezsim alatt. Az ENSZ általi jegyzékbe vétel időpontja:2012.1.6.
               
            
                  4.
               
               
                  
                     Sangeen Zadran Sher Mohammad (más néven: a) Sangin; b) Sangin Zadran; c) Sangeen Khan Zadran; d) Sangeen; e) Fateh; f) Noori)
                  
                     Titulusa: a) maulaví (vagy másként: maulvi); b) molla. Születési ideje: a) 1976 körül; b) 1979 körül. Születési helye: Tang Stor Khel, Ziruk körzet, Paktika tartomány, Afganisztán. Állampolgársága: afgán. Egyéb információ: a) 2012 végétől Paktika tartomány tálib árnyékkormányzója; b) a Haqqani-hálózat magas rangú parancsnoka; c) Sirajuddin Lallaloudine Haqqani egyik első helyettese; d) a kharoti törzs tagja; e) értesülések szerint 2013 szeptemberében elhunyt. Az ENSZ általi jegyzékbe vétel időpontja:2011.8.16.
                  
                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  
                  Sangeen Zadran a tálib felkelés vezetője az afganisztáni Paktika tartományban, továbbá a Haqqani-hálózat parancsnoka. Az afganisztáni felkelés arcvonalában tevékenykedő Haqqani-hálózat – az afganisztáni–pakisztáni határvidéken működő, tálib kötődésű militáns csoport – számos, nagy figyelmet keltő támadást hajtott végre. Zadran a Haqqani-hálózat vezetőjének, Sirajuddin Haqqaninak az egyik első helyettese.
                  Sangeen Zadran közreműködik a harcosok délkelet-afganisztáni célpontok elleni támadásainak irányításában. A feltételezések szerint ő tervezte meg és koordinálta a külföldi harcosok Afganisztánba hozatalát. Szerepe volt ezenkívül számos, rögtönzött robbanószerkezettel (IED) elkövetett támadásban is.
                  Amellett, hogy szerepet játszott e támadásokban, Sangeen Zadran részt vett afgánok és külföldiek elrablásában is az Afganisztán és Pakisztán közötti határvidéken.
               
            B.   A Talibánnal összeköttetésben álló szervezetek, valamint egyéb csoportok és vállalkozások
      
      
                  1.
               
               
                  
                     Rahat Ltd. (más néven: a) Rahat Trading Company; b) Haji Muhammad Qasim Sarafi; c) New Chagai Trading; d) Musa Kalim Hawala)
                  
                     Címe: a)1. fiókiroda: Sarafi Market, 5. emelet, 33-as szoba, Kandahár város, Kandahár tartomány, Afganisztán; b)2. fiókiroda: 4. sz. üzlet, Azizi Bank, Haji Muhammad Isa Market, Wesh, Spin Boldak, Kandahár tartomány, Afganisztán; c)3. fiókiroda: Safaar Bazaar, Garmser körzet, Helmand tartomány, Afganisztán; d)4. fiókiroda: Lashkar Gah, Helmand tartomány, Afganisztán; e)5. fiókiroda: Gereshk körzet, Helmand tartomány, Afganisztán; f)6. fiókiroda: Zaranj körzet, Nimrúz tartomány, Afganisztán; g) 7. fiókiroda: i. Dr. Barno út, Quetta, Pakisztán, ii. Haji Mohammed Plaza, Tol Aram út, a Jamaluddin Afghani út közelében, Quetta, Pakisztán, iii. Kandahari Bazaar, Quetta, Pakisztán; h)8. fiókiroda: Chaman, Beludzsisztán tartomány, Pakisztán; i)9. fiókiroda: Chaghi Bazaar, Chaghi, Beludzsisztán tartomány, Pakisztán; j)10. fiókiroda: Záhedán, Zabol tartomány, Irán. Egyéb információ: a) 2011-ben és 2012-ben a tálib vezetés a Talibán tevékenységének finanszírozását célzó, külső adományozóktól és kábítószer-kereskedelemből származó pénzek átutalására használta a Rahat Ltd-t; b) a Rahat Ltd. tulajdonosa Mohammed Qasim Mir Wali Khudai Rahim; c) a Rahat Ltd-ben üzlettárs Mohammad Naim Barich Khudaidad is. Az ENSZ általi jegyzékbe vétel időpontja:2012.11.21.
               
            II.   Az alábbi személyre vonatkozó, a 753/2011/EU rendelet I. mellékletében foglalt jegyzékben szereplő bejegyzést törölni kell:
      
      A.   A Talibánnal összeköttetésben álló személyek
      
      
                  1.
               
               
                  
                     Badruddin Haqqani (más néven: Atiqullah).